Kaisa Mäkäräinen

Kaisa Leena Mäkäräinen (sündinud 11. jaanuaril 1983 Ristijärvil) on Soome laskesuusataja. Ta esindab spordiklubi Kontiolahden Urheilijat.

Ta valiti 2011. aastal Soome aasta sportlaseks.

Karjäär 

2007. aasta maailmameistrivõistlustel Anterselvas sai ta 12,5 km ühisstardiga sõidus 7. koha ja 15 km eraldistardiga sõidus 8. koha. 2008. aasta MM-il Östersundis oli ta 12,5 km ühisstardiga sõidus 15. kohal. 2009. aasta maailmameistrivõistlustel Pyeongchangis saavutas ta 10 km jälitussõidus neljanda koha. Ta startis 10 km sprindis saadud 22. kohalt ning suutis tõusta finišis 18 kohta ettepoole.

Maailma karikavõistlustel laskesuusatamises osales Mäkäräinen esimest korda 28. novembril 2005 Östersundis 7,5 km sprindis, kus ta sai 109 startinu seas 94. koha. Juba järgmisel MK-etapil Hochfilzenis jõudis ta esimest korda 30 parema hulka, kui sai 7,5 km sprindis 29. koha. Esimest korda jõudis Mäkäräinen kolme parema hulka 15. detsembril 2007 Pokljukas, kui ta sai 7,5 km sprindis teise koha. Esimene võit MK-etapil tuli talle 2010.–2011. aasta MK-sarja avavõistlusel 3. detsembril Östersundis 7,5 km sprindivõistlusel.

Saavutused

Maailma karikavõistlustel 

Kaisa Mäkäräinen on (seisuga 15. märts 2020) jõudnud MK-etappidel esikolmikusse 79 korral, millest 27 etappi on ta võitnud.

Maailma karika etappide võidud

Välislingid 

 Kaisa Mäkäräineni koduleht
 Kaisa Mäkäräinen IBU kodulehel

Soome sportlased
Laskesuusatajad
Sündinud 1983